
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 613 

22 Ιουλίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αντιτίμου για χορήγηση Κτηματολογικού 
Υλικού των υπηρεσιών του Τομέα της Δημόσιας Πε¬ 


ριουσίας Υπουργείου Οικονομικών. 1 

Ψήφιση Ο.Ε.Υ. Δήμου Ν. Αγχιάλου Ν. Μαγνησίας. .. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1074757/3872/Β0010 (1) 

Καθορισμός αντιτίμου για χορήγηση Κτηματολογικού Υλι¬ 
κού των υπηρεσιών του Τομέα της Δημόσιας Περιου¬ 
σίας Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 2386/ 
1996 «Ρυθμίσεις θεμάτων εθνικών κληροδοτημάτων, δη¬ 
μοσίων και ανταλλάξιμων κτημάτων και άλλες διατάξεις» 
(ΦΕΚ 43 τ.Α'/7.3.1996). 

2. Την αριθ. 411 /24.1.1996 απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στους Υφυπουργούς Οικονο¬ 
μικών» (ΦΕΚ 55 τ.Β' 29.1.96), αποφασίζουμε: 

Καθορίζουμε τα ποσά που εισπράττονται από τις υπη¬ 
ρεσίες του τομέα της Δημόσιας Περιουσίας του Υπουρ¬ 
γείου Οικονομικών για τη χορήγηση αντιγράφων κτηματο- 
λογικού υλικού ως εξής: 

1. Αντίγραφα διαγραμμάτων και αποσπασμάτων δια¬ 
γραμμάτων σε αδιαφανές χαρτί σε τριακόσιες (300) δρχ. 
ανά τετραγωνική παλάμη, μέχρι έξι (6) τετραγωνικές πα¬ 
λάμες και σε εκατό (100) δρχ. από έξι (6) τετραγωνικές 
παλάμες και άνω. 

2. Αντίγραφα παραχωρητηρίων και αποφάσεις που απο¬ 
τελούν τίτλους κυριότητας που μεταγράφονται σε τετρα¬ 
κόσιες (400) δρχ. τη σελίδα διαστάσεων Α4 και σε εξακό¬ 
σιες (600) δρχ. τη σελίδα διαστάσεων Α3. 

3. Αντίγραφα εκθέσεων επιτροπής καθορισμού αιγια- 
λού και παραλίας και λοιπά αντίγραφα κτηματολογικού 
υλικού σε πεντακόσιες (500) δρχ. μέχρι τρεις (3) σελίδες, 
και σε εκατό (100) δρχ. για κάθε σελίδα πέραν των τριών. 

4. Ο χρωματισμός των διαγραμμάτων επιβαρύνεται με 


εκατό (100) δρχ. ανά στρέμμα (χρωματισμένης επιφά¬ 
νειας) και με πενήντα (50) δρχ. ανά δέκα (10) εκατοστά 
χρωματισμένης οριογραμμής. 

5. Προκειμένου για αντίγραφα σε διαφανές χαρτί ει- 
σπράττονται τα αντίστοιχα ποσά στο διπλάσιο. 

6. Για κάθε δεύτερο και πέραν αντίγραφο των περιπτώ¬ 
σεων 1 έως και 3 εισπράττονται τα πιο πάνω ποσά στο 
30%. 

7. Δημόσιες Υπηρεσίες και Νομικά Πρόσωπα του ευρύ¬ 
τερου Δημόσιου Τομέα καταβάλλουν το μισό των πιο πάνω 
ποσών. 

8. Η χορήγηση στην Κτηματική Εταιρεία του Δημοσίου 
γίνεται χωρίς υποχρέωση καταβολής αντιτίμου. 

Προκειμένου να χορηγηθούν τα στοιχεία ο ενδιαφερό¬ 
μενος εφοδιάζεται με σημείωμα της αρμόδιας υπηρεσίας 
στο οποίο αναγράφεται το ακριβές ποοόν που πρέπει να 
καταβληθεί στην αρμόδια ΔΟΥ στον ΚΑΕ 2412 με κατο- 
νομασία «Έσοδα από τη διάθεση υλικού Κτηματολογίου 
που χορηγεί το Υπουργείο Οικονομικών (άρθρο 5 παρ. 2 
Ν. 2386/1996)». 

Με την προσκόμιση του σχετικού αντιγράφου αποδει¬ 
κτικού καταβολής χορηγείται το αντίστοιχο κτηματολογικό 
υλικό, στο οποίο επικολλάται και το νόμιμο χαρτόσημο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-+- 

Αριθ. 11134 (2) 

Ψήφιση Ο.Ε.Υ. Δήμου Ν. Αγχιάλου Ν. Μαγνησίας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις: α) του άρθρου 8 παρ. 5 του Ν. 2307/ 
95, β) του Ν. 1586/86, γ) των Π.Δ. 23α/87 και 22/90. 

2. Την 144/95 απόφαση του Δημοτικού Συμβουλίου 
Νέας Αγχιάλου περί έγκρισης του Ο.Ε.Υ. του Δήμου. 

3. Την 5/95 σύμφωνη γνωμοδότηση του Υπηρεσιακού 
Συμβουλίου (άρθρου 5 Ν. 1188/81), αποφασίζουμε: 

Εγκρίνουμε την 144/95 απόφαση του Δημοτικού Συμ¬ 
βουλίου Νέας Αγχιάλου με τι·[ν οποία ψηφίζεται ο Οργανι- 

σμδς Εσωτερικής Υπηρεσίας του Δήμου, και ο οποίος έχει 
ως εξής: 


ΜΕΡΟΣ Α’ 

Άρθρο 1 

Το οργανωτικό σχήμα το Δήμου χαρακτηρίζεται ως 
τμήμα. 

Άρθρο 2 

Το τμήμα αποτελείται από τα παρακάτω μη αυτοτελή 
επί μέρους Γραφεία: 

1. Γραφείο Δημάρχου. 

2. Γραφείο Δημοτικού Συμβουλίου, Δημαρχιακής Επι¬ 
τροπής και Επιτροπών Δημοτικού Συμβουλίου. 

3. Γραφείο Πρωτοκόλλου, διεκπεραίωσης Αρχείου. 

4. Γραφείο Προσωπικού. 

5. Γραφείο Μητρώων Αρρένων, Δημοτολογίου, Στρατο¬ 
λογίας, Εκλογών και Ληξιαρχείου. 

6. Γραφείο Τύπου και Δημοσίων Σχέσεων. 

7. Γραφείο Εφορίας Σχολείων. 

8. Γραφείο Λογιστηρίου και Προμηθειών. 

9. Γραφείο Ταμιακής Υπηρεσίας. 

10. Γραφείο Ειδικής Υπηρεσίας. 

11. Γ ραφείο Τεχνικής Υπηρεσίας. 

12. Γ ραφείο Νομικών Προσώπων και Επιχειρήσεων. 

13. Γ ραφείο Καθαριότητας - Καταβρέγματος και Ηλε¬ 
κτροφωτ ισμού. 

14. Γ ραφείο Κήπων - Πάρκων κια Δενδροστοιχιών. 

15. Γραφείο Σφαγείων. 

16. Γραφείο Ύδρευσης. 

17. Γραφείο Οδοποιίας. 

18. Γραφείο Νεκροταφείου. 

Η Οργανωτική σύνθεση και διαβάθμιση των θέσεων του 
προσωπικού του Δήμου διοργανώνεται ως εξής: 

ΜΕΡΟΣ Β’ 

ΠΡΟΣΩΠΙΚΟ 
ΜΟΝΙΜΟ ΠΡΟΣΩΠΙΚΟ 

Άρθρο 3 

Διάκριση θέσεων και κατηγορίες. 

Οι θέσεις των μονίμων υπαλλήλων του Δήμου διακρίνο- 
νται στις ακόλουθες κατηγορίες: 

- Πανεπιστημιακής Εκπαίδευσης (ΠΕ) 

-Τεχνολογικής Εκπαίδευσης (ΤΕ) 

- Δευτεροβάθμιας Εκπαίδευσης (ΔΕ) 

- Υποχρεωτικής Εκπαίδευσης (ΥΕ) 

Άρθρο 1 

Διακρίσεις κλάδων κατά κατηγορίες και αριθμός θέ¬ 
σεων κατά κατηγορία και κλάδο: 

ΔΙΟΙΚΗΤΙΚΟ ΠΡΟΣΩΠΙΚΟ 

1. Κατηγορία Τ.Ε.: 

α. Κλάδος ΤΕ 17 Διοικητικού - Λογιστικού: 

Δύο (2) θέσεις υπαλλήλων με βαθμούς Δ - Α 

2. Κατηγορία Δ.Ε.: 

α. Κλάδος ΔΕ 1 - Διοικητικού: 

Οκτώ (8) θέσεις υπαλλήλων με βαθμούς Δ - Α. 
β. Κλάδος ΔΕ 15 Εισπρακτόρων: 

Μία (1) θέση υπαλλήλων εισπράκτορος εσόδων με βαθ¬ 
μούς Δ - Α 
2. Κατηγορία Υ.Ε.: 


Κλάδος ΥΕ 1 Κλητήρων - θυρωρών - Γ ενικών Καθηκό¬ 
ντων: 

Μία (1) θέση υπαλλήλου με βαθμούς Ε - Β 
ΤΕΧΝΙΚΟ ΠΡΟΣΩΠΙΚΟ 

1. Κατηγορία Π.Ε.: 

Κλάδος ΠΕ 3 Πολιτικού Μηχανικού 

Μία (1) θέση υπαλλήλου με βαθμούς Δ - Α 

2. Κατηγορία Δ.Ε.: 

Κλάδος ΔΕ 24 Ηλεκτρολόγων: 

Μία (1) θέση υπαλλήλου με βαθμούς Δ - Α 
Κλάδος ΔΕ 30 Υδραυλικών: 

Δύο (2) θέσεις υπαλλήλων με βαθμούς Δ - Α 
Κλάδος ΔΕ 28 Χειριστών Μηχανημάτων: 

Μία (1) θέση υπαλλήλου με βαθμούς Δ - Α 
Κλάδος ΔΕ 29 Οδηγών αυτοκινήτων: 

Δύο (2) θέσεις υπαλλήλων με βαθμούς Δ - Α 
Κλάδος ΔΕ 30 Τεχνιτών γενικά: 

Δύο (2) θέσεις υπαλλήλων με βαθμούς Δ - Α 

3. Κατηγορία ΥΕ 

Κλάδος ΥΕ 2 - Επιστατών Καθαριότητας 
Μία (1) θέση υπαλλήλου με βαθμούς Ε - Β 
Κλάδος ΥΕ 14 βοηθητικού προσωπικού 
Οκτώ (8) θέσεις υπαλλήλων με βαθμούς Ε - Β 
Εκ των οποίων: 

2 θέσεις εργατών ύδρευσης 
1 θέση εργάτη Νεκροταφείου 
1 θέση εργάτη Σφαγείων 

1 θέση εργάτη Κήπων 

2 θέσεις εργατών γενικών καθηκόντων 
1 θέση αποθηκαρίου 

Κλάδος ΥΕ 16 εργατών καθαριότητας: 

Δύο (2) θέσεις υπαλλήλων με βαθμούς Ε - Β 
Κλάδος προσωρινών προσωποπαγών θέσεων 
(Οι θέσεις αυτές καταργούνται αυτοδίκαια όταν κενω¬ 
θούν καθ’ οιονδήποτε τρόπο) 

- Μία (1) θέση ΤΕ 17 με βαθμούς Δ - Α 

- Μία (1) θέση ΔΕ 24 με βαθμούς Δ - Α 

- Δύο (2) θέσεις ΔΕ 27 με βαθμούς Δ - Α 

- Μία (1) θέση ΔΕ 29 με βαθμούς Δ - Α 

- Δύο (2) θέσεις ΔΕ 30 με βαθμούς Δ - Α 

- Μία (1) θέση ΥΕ 14 με βαθμούς Ε - Β 

- Μία (1) θέση ΥΕ 16 με βαθμούς Ε - Β 
Προσωπικό με σχέση εργασίας Ιδιωτικού Δικαίου 

- Μία (1) θέση Κλητήρων - θυρωρών 

- Μία (1) θέση εργάτη καθαριότητας 

- Μία (1) θέση καθαρίστριας 

- Δύο (2) θέσεις υδραυλικών 

Τα αντικείμενα και οι αρμοδιότητες των προαναφερο- 
μένων γραφείων είναι: 

1. ΓΡΑΦΕΙΟ ΠΡΟΪΣΤΑΜΕΝΟΥ ΔΙΟΙΚΗΤΙΚΩΝ - ΟΙΚΟ¬ 
ΝΟΜΙΚΩΝ ΚΑΙ ΛΟΙΠΩΝ ΥΠΗΡΕΣΙΩΝ 
Παραλαμβάνει, αποσφραγίζει και θεωρεί την προς το 
Δήμο απευθυνόμενη αλληλογραφία και διαβιβάζει αυτή 
στα οικεία γραφεία μέσω του γενικού πρωτοκόλλου του 
Δήμου. 

Παρακολουθεί την ενδιαφέρουσα το Δήμο Νομοθεσία 
και Νομολογία και ενημερώνει τις υπηρεσίες του Δήμου 
σχετικά. 

Καθοδηγεί, ελέγχει και επιβλέπει το προσωπικό του Δή¬ 
μου και το διαθέτει ανάλογα με τις εκάστοτε ανάγκες για 
την εύρυθμο λειτουργία των υπηρεσιών και παρέχει συγ- 

χρόνως ο’ αυτό οδηγίες και κατευθύνσεις σε ζητήματα γε¬ 
νικής υπηρεσιακής «ρύσεως. 

Μεριμνά για τις περιπτώσεις των πειθαρχικών αδικημά¬ 
των καθώς και την κίνηση της πειθαρχικής διώξεως κατά 
των παραβατών. 

Αναθέτει σε οποιοδήποτε υπάλληλο οποιαδήποτε 
έκτακτη υπηρεσία έστω και άσχετη προς την ειδική αρμο¬ 
διότητα. 

Εισηγείται στο Δήμαρχο τις επιβαλλόμενες από την 
Υπηρεσία αποσπάσεις καθώς και κάθε μέτρο για την καλή 
και εύρυθμο λειτουργία των υπηρεσιών. 

Επιμελείται της ε«ραρμογής των πειθαρχικών αποφά¬ 
σεων. 

Ανακοινώνει τις εγκύκλιες διαταγές του Δημάρχου. 

Μελετά και εισηγείται τα πάσης «ρύσεως ζητήματα τα 
οποία α«ρορούν το υπαλληλικό και λοιπό προσωπικό του 
Δήμου και διεκπεραιώνει την αλληλογραφία που τον 
αφορά. 

Ενεργεί την τελική επεξεργασία και κατάρτιση του 
προϋπολογισμού των εσόδων και εξόδων του Δήμου και 
των επ’ αυτού εκθέσεων και μεριμνά για την ψήφιση και 
έγκριση. 

Μελετά και εισηγείται τη λήψη μέτρων για την οικονομι¬ 
κότερη διεξαγωγή των υπηρεσιών του Δήμου και βελτίωση 
του προϋπολογισμού των εσόδων καθώς και την πληρέ¬ 
στερη εν γένει ρύθμιση των οικονομικών του Δήμου. 

Εποπτεύει και παρακολουθεί την εν γένει πορεία της 
εκτελέσεως του προϋπολογισμού των εσόδων και εξόδων 
του Δήμου και υπογράφει όλα τα εκδιδόμενα χρηματικά 
εντάλματα. 

2. ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ, ΔΗΜΑΡΧΙΑ¬ 
ΚΗΣ ΕΠΙΤΡΟΠΗΣ ΚΑΙ ΕΠΙΤΡΟΠΩΝ ΔΗΜΟΤΙΚΟΥ ΣΥΜ¬ 
ΒΟΥΛΙΟΥ 

Καταρτίζει και κοινοποιεί την ημερησία διάταξη κατά τις 
οικείες διατάξεις του Κώδικα της περί Δήμων και Κοινοτή¬ 
των Νομοθεσίας. 

Τηρεί τα πρακτικά των συνεδριάσεων του Δημοτικού 
Συμβουλίου και Δημαρχιακής Επιτροπής και διατυπώνει 
νομοτύπως τις σε αυτές λαμβανόμενες αποφάσεις και κα¬ 
ταχωρεί αυτές στα επίσημα βιβλία των πρακτικών. 

Υποβάλλει αντίγραφα των λαμβανομένων αποφάσεων 
στην αρμόδια για τον έλεγχο Διοικητική Αρχή. 

Διαβιβάζει στις οικείες του Σώματος Επιτροπές τα για 
μελέτη παραπεμπόμενα σε αυτές από το Δημοτικό Συμ¬ 
βούλιο θέματα και παρακολουθεί αυτά για την έγκαιρη στο 
Δημοτικό Συμβούλιο ή Δημαρχιακή Επιτροπή επανεισα- 
γωγή για τη λήψη οριστικής αποφάσεως. 

3. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΕΩΣ - 
ΑΡΧΕΙΟΥ 

Τηρεί το πρωτόκολλο αλληλογραφίας. 

Επιμελείται της καταχωρήσεως στο πρωτόκολλο και τα 
ευρετήρια των εισερχομένων εγγρά«ρων και αιτήσεων, της 
συσχετήσεςος αυτών, της εγγραφής στα βιβλία διανομής 
και της παραδόσείος στα οικεία γραφεία προς ενέρ¬ 
γεια. 

Παραλαμβάνει μετά την διεκπεραίωση τα σχέδια των 
εξερχομένων εγγράιρων ή εκδιδομένων πιστοποιητικών, 
καταχωρεί αυτά στα οικεία ευρετήρια και ταξινομεί στις 
θυρίδες και φακέλλους του αρχείου και εκδίδει με την 
έγκριση του Προϊσταμένου τα αιτούμενα αντίγραφα εγ¬ 
γράφων ή πιστοποιητικών. 

Μεριμνά για την αντιγραφή ή δακτυλογράφηση ή τηλε- 


γράφηση των καθαρών εγγράφων, παραβάλλει αυτά από 
τα πρωτότυπα και κατιτχωρεί στα βιβλία διεκπερακοσεως 
και επιδόσεως, αποστέλλει αυτά στους αποδέκτες και 
διαβιβάζει τα σχέδια αυτών στο αρχείο προς τοποθέτηση 
στους οικείους φακέλλους. 

4. ΓΡΑΦΕΙΟ ΠΡΟΣΩΠΙΚΟΥ 

Καταρτίζει τα σχέδια οργανισμών εσωτερικής υπηρεσίας. 

Επιμελείται της ε«ραρμογής των νόμων εν γένει περί Δη¬ 
μοτικών Υπαλλήλων τακτικών, εκτάκτων, ημερομισθίων 
κ.λπ. και της διενέργειας διαγωνισμών και εκτελεί απ«χρά- 
σεις διορισμών, προαγωγών, απολύσεων, αποδοχής πα¬ 
ραιτήσεων, μεταθέσεων, τοποθετήσεων, αποσπάσεων 
του προσωπικού, χορηγήσεως των αδειών σε αυτό και πα¬ 
ρακολουθεί την υγεία αυτού. 

Τηρεί τα μητρώα, ατομικούς φακέλους του προσωπικού 
εν γένει του Δήμου. 

Εκτελεί την προκαταρκτική εργασία για τη σύνταξη πι¬ 
νάκων αρχαιότητος υπαλλήλων του Δήμου. 

Επιμελείται την έκδοση πιστοποιητικών υπηρεσίας 
υπαλλήλων και λοιπού προσωπικού. 

Τηρεί τα μητρίόα του προσωπικού αυτού τα οποία περι¬ 
λαμβάνουν όλα τα χρήσιμα στοιχεία, καταχωρεί σε αυτά 
τις επερχόμενες μεταβολές, ενεργεί τη σχετική αλληλο¬ 
γραφία και εκδίδει τα σχετικά πιστοποιητικά τα οποία 
α«ρορούν το προσωπικό αυτό. 

Επιμελείται της συγκεντρώσεως όλων των απαιτουμέ- 
νων στοιχείων και ενεργεί προς απονομή συντάξεως 
στους Δημοτικούς υπαλλήλους. 

Επιμελείται της επιδόσεως των διπλωμάτων και φυλλα¬ 
δίων δημοτικής συντάξεως στους συνταξιούχους της τη- 
ρήσεως των μητρώων δημοτικών συνταξιούχων και παρα¬ 
κολουθεί την κατάσταση αυτών. 

Μεριμνά για τη συγκέντρωση των απαιτουμένων στοι¬ 
χείων και ενεργεί για την απονομή στους Δημοτικούς συ¬ 
νταξιούχους του εφ' άπαξ καθώς και του μηνιαίου ισοβίου 
βοηθήματος το οποίο παρέχεται από το Ταμείο Ασσφαλί- 
σεως Δημοτικών και Κοινοτικών Υπαλλήλων. 

Ενεργεί για την αναγνώριση και εξαγορά της προϋπηρε¬ 
σίας αυτών ή για την επιστροφή των καταβληθεισών υπέρ 
του ταμείου τούτου εισφορών. 

5. ΓΡΑΦΕΙΟ ΜΗΤΡΩΟΥ ΑΡΡΕΝΩΝ, ΔΗΜΟΤΟΛΟ¬ 
ΓΙΟΥ, ΣΤΡΑΤΟΛΟΓΙΑΣ, ΛΗΞΙΑΡΧΕΙΟΥ, ΕΚΛΟΓΩΝ 

Συντάσσει, τηρεί και φυλάσσει υπεύθυνα τα βιβλία Δη¬ 
μοτολογίων καθώς και τα λοιπά λεξικογραφικά ευρετήρια 
των εις αυτά εγγράφων και εκδίδει βάσει των ανωτέρω 
στοιχείων, πιστοποιητικά δημοτών, τηρεί «ρακέλλους και 
ταξινομεί στο αρχείο τις διενεργούμενες εγγραφές. 

Επιμελείται της εεραρμογής των περί Δημοτικών διατά¬ 
ξεων του κώδικος της περί Δήμων και Κοινοτήτων Νομο¬ 
θεσίας, περί Ελληνικής Υπηκοότητας τοιαύτης καθώς και 
της εκτελέσεως όλης της σχετικής εργασίας και αλληλο¬ 
γραφίας. 

Τηρεί για τα ανωτέρω απαιτούμενα βιβλία και διεξάγει 
τη σχετική αλληλογραφία. Τηρεί βιβλία και αρχεία επιτί¬ 
μων δημοτών. Διεξάγει σύμφωνα με τον κώδικα της Νομο¬ 
θεσίας περί Δήμων και Κοινοτήτων ή άλλους ειδικούς Νό¬ 
μους τις στα δημοτολόγια διαγραφές των μεταδημοτευο- 
μένων δημοτών. 

Εκδίδει τα πιστοποιητικά οικογενειακής καταστάσεως, 
απορίας, κληρονομικά, αγαμίας κ.λπ. και τηρεί βιβλία κη- 
ρυχθέντων σε κατάσταση πτωχεύσεως από τα αρμόδια Δι¬ 
καστήρια. 

Εκτελεϊ τα δια των περί εκλογέων Νόμων ανατιθέμενα 
στο Δήμο καθήκοντα καθώς και τις ανατιθέμενες σε αυτό 
υποχρεώσεις ως όργανο της Κρατικής Διοικήσεως. 

Εισηγεϊται τα επιβαλλόμενα μέτρα για την καλυτέρα λει¬ 
τουργία της υπηρεσίας και προσυπογράφει όλα τα εκδιδό- 
μενα πιστοποιητικά. 

Φυλάσσει τη σφραγίδα της υπηρεσίας μητρώων και τη¬ 
ρεί αντίτυπα των σχετικών νόμων, διαταγμάτων, κανονι¬ 
σμών κ.λπ. 

Καταρτίζει και τηρεί τα μητρώα διαφόρων απογραφών 
στρατολογικού ενδιαφέροντος. 

Μεριμνά για την έκθεση, δημοσίευση των αποφάσεων 
των Στρατολογικών Συμβουλίων και διεξάξει την αλληλο¬ 
γραφία σε ερωτήματα Δήμων ή Κοινοτήτων ή άλλων αρ¬ 
χών. 

Μεριμνά για την εγγραφή των αδηλώτων και εξακριβώ¬ 
νει την ιθαγένεια αυτών. Ενεργεί την αλληλογραφία των 
πάσης φύσεως μεταβολών εγγράφων στα μητρώα ήτοι αλ¬ 
λαγών, προσθηκών, διορθώσεων επωνύμων, κυρίων ονο¬ 
μάτων, πατρωνύμων και μητρωνύμων έτους γεννήσεως 
κ.λπ. 

Τον καταρτισμό σύμφωνα με το Νόμο 2119/93 «περί 
Μητρώων Αρρένων» καταστάσεως των κατά το προηγού¬ 
μενο έτος γεννηθέντων αρρένων τέκνων των οποίων οι 
γονείς έχουν μόνιμο την κατοικία στην πόλη μας. 

Καταχωρεί στο μητρώο αρρένων της εγγραφής των δι’ 
αποφάσεων της Νομαρχίας Μαγνησίας κ.λπ. προσθέτως 
εγγραφομένων, ενεργεί τις διαγραφές από το μητρώο κα¬ 
τόπιν σχετικών αποφάσεων των αρμοδίων αρχών και μερι¬ 
μνά για τις πάσης φύσεως μεταβολές εγγράφων του μη¬ 
τρώου και τη διόρθωση ή προσθήκη ονομάτων και λοιπών 
στοιχείων μετά από απόφαση των οικείων αρχών. Εκδίδει 
τα πάσης φύσεως πιστοποιητικά από το μητρώο αρρένων 
ήτοι ιθαγένειας, ταυτότητας, για τη σχολική χρήση κ.λπ. 
και ταυτοπροσωπείας και διεξάγει τη σχετική αλληλογρα¬ 
φία μετά των στρατολογικών γραφείων ή άλλων Αρχών. 
Παρέχει πληροφορίες και οδηγεί δι’ εγγραφές εις το μη¬ 
τρώο αρρένων και για την έκδοση πιστοποιητικών. 

Εκδίδει τα πιστοποιητικά οικογενειακής καταστάσεως 
προς απαλλαγή εκ των στρατιωτικών υποχρεώσεων των 
προς τούτο δικαιουμένων, τα πιστοποιητικά προς χρήση 
των Στρατιωτικών Σχολών, Ευελπίδων, Δοκίμων, Ικάρων 
και Λιμενικών και πάσης φύσεως άλλων τοιούτων σχολών. 
Διεξάγει την αλληλογραφία μετά των Υπουργείων και 
Στρατολογικών Γραφείων για την αναφερόμενη στα πι¬ 
στοποιητικά οικογενειακή κατάσταση των ανωτέρω. 

Καταρτίζει ετήσιο μητρώο αρρένων και ελέγχει τούτο 
βάσει των ληξιαρχικών πράξεων γεννήσεως. Επιμελείται 
της αναθεωρήσεως των μητρώων και της ενημερώσεως 
αυτών. Τηρεί βιβλία επιταξίμων, υποβάλλει τα δικαιολογη- 
τικά στα στρατιωτικά δικαστήρια και επιτροπές για τις 
αποζημιώσεις και παρίσταται κατά τις επιτάξεις και λύσεις 
αυτών. 

Παρίσταται και παρακολουθεί τις εργασίες των περιο- 
δευόντων Στρατιωτικών Συμβουλίων και επιμελείται της 
τοιχοκολλήσεως και της επιδόσεως προς τους ενδιαφε¬ 
ρομένους των αποφάσεων των Στρατολογικών και λοιπών 
Συμβουλίων. 

Διεξάγει πάσαν την υπηρεσία των στρατιωτικών εισφο¬ 
ρών, σύμφωνα με τους νόμους και τις σχετικές εγκυκλίους 
των αρμοδίων αρχών ήτοι υπογράφει κατά διετία και ταξι¬ 
νομεί τα υποζύγια ηπίλατα οχήματα της περιφέρειας του 


Δήμου, τηρεί τα μητρώα αυτών, συντάσσει στατιστικούς 
πίνακες κατά τριμηνία και ενεργεί εν συμπράξει μετ’ εκ¬ 
προσώπων της αρμοδίων αρχών τις νόμιμες διατυπώσεις 
για τις επιτάξεις και τις ναυλώσεις προς εξυπηρέτηση των 
στρατιωτικών ή άλλων σκοπών. 

Μεριμνά γαι την υπογραφή των ληξιαρχικών βιβλίων και 
την εξ αυτών εκδιδομένων πιστοποιητικών, αντιγράφων 
και αποσπασμάτων. 

Τηρεί την αλληλογραφία του τμήματος και του αρχείου 
σύμφωνα με το Νομο 344/1976 «περί ληξιαρχικών διατά¬ 
ξεων» και το από το Νόμο προβλεπόμενα βιβλία. 

Τον καταρτισμό καταστάσεως των γεννηθέντων τέκνων 
και των δύο φύλλων για το Τμήμα Γενικού Μητρώου (Δη¬ 
μοτολογίου). 

Την κατά μήνα αποστολή αντιγράφων των βαπτίσεων 
τέκνων στο Τμήμα Στρατολογίας, Γενικού Μητρώου (Δη¬ 
μοτολογίου) και των τέκνων των ετεροδημοτών για την 
ενημέρωση των μητρώων αρρένων και Δημοτολογίων. 

Την καταχώρηση ληξιαρχικών πράξεων Γάμων και θα¬ 
νάτων. 

Την ανακοίνωση των γεγονότων για τους ετεροδημότες 
στους Δήμους και Κοινότητες της εγγραφής των. 

Την ανακοίνωση των θανάτων στο Τμήμα της Στρατολο¬ 
γίας για τη διαγραφή των αποβιωσάντων. 

Τ ην ανακοίνωση των γάμων, θανόντων και εν γένει όλων 
των μεταβολών στο Τμήμα Γενικού Μητρώου (Δημοτολο¬ 
γίου) για την ενημέρωση αυτού. 

Τ η σύνταξη των ατομικών δελτίων θανάτων σύμφωνα με 
το άρθρο 13 παρ. 4 του εκτελεστικού διατάγματος του Ν. 
1641 προς χρήση τη οικονομικής υπηρεσίας. 

Τη σύνταξη των δελτίων γεννήσεων, γάμων και θανάτων 
για την Εθνική Στατιστική Υπηρεσία της Ελλάδος. 

6. ΓΡΑΦΕΙΟ ΔΗΜΑΡΧΟΥ - ΔΗΜΟΣΙΩΝ ΣΧΕΣΕΩΝ - 
ΓΡΑΦΕΙΟ ΤΥΠΟΥ 

Καταρτίζει τα προγράμματα δεξιώσεων, τελετών, εορ¬ 
τών κ.λπ. υποδοχών. Καθορίζει τον τρόπο διεξαγωγής των 
Εθνικών και Δημοτικών εορτών και τελετών και της συμ¬ 
μετοχής των Αρχών σε αυτές και ενημερώνει το Δήμαρχο 
και Προϊστάμενο για τις από διάφορες Αρχές, Συλλόγους 
κ.λπ. διδόμενες εορτές, τελετές κ.λπ. 

Τηρεί κατάλογο των αρχών της πόλης καθώς και των 
Σωματείων κ.λπ. οργανώσεων που εδρεύουν στο Δήμο. 

Ενημερώνει το Δήμαρχο σχετικά με τα αναγραφόμενα 
στον καθημερινό τύπο, διεξάγει την προσωπική κ.λπ. αλ¬ 
ληλογραφία του Δημάρχου και ανακοινώνει στον τύπο, 
κάθε εκδήλωση που γίνεται από το Δήμο. 

7. ΓΡΑΦΕΙΟ ΕΦΟΡΙΑΣ ΣΧΟΛΕΙΩΝ 

Καταρτίζει και κοινοποιεί την ημερήσια διάταξη, κατά 
τις οικείες διατάξεις, των συνεδριάσεων της Δημοτικής 
Επιτροπής Παιδείας. 

Τηρεί τα πρακτικά των συνεδριάσεων αυτής. Διαβιβάζει 
στο αρμόδιο γραφείο τις λαμβανόμενες αποφάσεις και 
παρακολουθεί για την έγκαιρη στο Δημοτικό Συμβούλιο ει¬ 
σαγωγή θεμάτων για λήψη σχετικών αποφάσεων. 

Τηρεί ευρετήριο αποφάσεων και διεξάγει όλη την υπη¬ 
ρεσία της Δημοτικής Επιτροπής Παιδείας. 

8. ΓΡΑΦΕΙΟ ΔΗΜΟΤΙΚΩΝ ΠΡΟΣΟΔΩΝ ΚΑΙ ΠΕΡΙΟΥ¬ 
ΣΙΑΣ 

Στο ανωτέρω γραφείο ανάγεται: Η εκτέλεση πάσης ερ¬ 
γασίας που αφορά στην εφαρμογή των σχετικών διατά¬ 
ξεων του Δημοτικού και Κοινοτικού Κώδικα, επιβολή, κα¬ 
τάργηση, μείωση ή αύξηση των δημοτικών φόρων, τελών 

και δικαιωμάτων, καθώς και την κατά τους κειμένους οι¬ 
κείους νόμους και κανονισμούς, βεβαίωση των εκ των ως 
άνω φόρων, τελών και δικαιωμάτων εσόδων του Δήμου. 

Ο έλεγχος των στοιχείων βεβαίωσης πάης δημοτικής 
προσόδου, ή βεβαίωση αυτής και η αποστολή στο Ταμείο 
του Δήμου των οικείων βεβαιωτικών καταστάσεων, χρη¬ 
ματικών καταλόγων κ.λ.π. 

Η παρακολούθηση εν γένει των εις θεμάτα δημοτικών 
φορολογικών αναφερομένων νόμων κ.λ.π. 

Η εκτέλεση πόσης προπαρασκευαστικής εργασίας που 
αφορά την διαγραφή βεβαιωθέντων ή επιστροφή αχρεω- 
στήτως εισπραχθέντων φόρων, τελών και δικαιωμάτων και 
η κατάρτιση των οικείων πρωτοκόλλων εκπτώσεων ή δια¬ 
γραφής και καταστάσεων επιστροφής. 

Η διεξαγωγή πάσης προπαρασκευαστικής εργασίας για 
την από τις κείμενες διατάξεις συνιστώμενες επιτροπές 
επίλυσης των μεταξύ του Δήμου και των φορολογουμένων 
προκυπτουσών αμφισβητήσεων και διαφορών περί οφει- 
λομένων δημοτικών φόρων, τελών και δικαιωμάτων. 

Η κοινοποίηση των από τα αρμόδια όργανα του Δήμου ή 
των από τις άνω επιτροπές εκδιδομένων αποφάσεων και η 
παρακολούθηση της εγκαίρου εκτελέσεως αυτών. 

Η σύνταξη στο σχέδιο των διακηρύξεων των δημοτικών 
προς μίσθωση των δημοτικών κτημάτων και η ενέργεια της 
σχετικής προς αυτάς αλληλογραφίας ή άμεσος επίβλεψη 
επί της ακριβούς εκτελέσεως των όρων αυτών. 

Η βεβαίωση των εκ των δημοτικών κτημάτων προσόδων 
ως δημοτικών εσόδων και η διαβίβαση των παραστατικών 
στοιχείων στη Διεύθυνση οικονομικών υπηρεσιών. 

Η κατάρτιση επισήμου κτηματολογίου των αστικών και 
αγροτικών κτημάτων του Δήμου κατά τις διατάξεις του άρ¬ 
θρου 16 του Δημοτικού και Κοινοτικού Κώδικα και του 
εκτελεστικού αυτού διατάγματος, η κατάταξη των τίτλων 
της επ’ αυτών κυριότητας του Δήμου των σχετικών προς 
αυτούς εκθέσεως της επί του κτηματολογίου επιτροπής 
του ανωτέρω άρθρου κατά φακέλλους, η υπεύθυνος και 
ασφαλής διαφύλαξη αυτών και η μεταγραφή των κτημά¬ 
των στο Υποθηκοφυλακείο. 

Η εξακρίβωση τυχόν καταπατηθέντων κτημάτων του 
Δήμου και η ενέργεια των νομίμων προς απόδοση τούτων 
στο Δήμο. 

Η διεξαγωγή πάσης υπηρεσίας και αλληλογραφίας σχε- 
τιζομένης προς την κτηματική περιουσία του Δήμου και τα 
εξ αυτής έσοδα. 

Η εισήγηση προς τον Προϊστάμενο των Διοικητικών και 
Οικονομικών Υπηρεσιών της εκποιήσεως του αχρήστου 
υλικού. 

Η παρακολούθηση των εις χείρας των συνεργείων 
φθαρτών υλικών και εργαλείων και η συνεχής επαφή μετά 
των αρμοδίων γραφείων και η διαπίστωση των φθορών και 
η εισήγηση περί διαγραφής αυτών προς την αρμόδια προς 
τούτο επιτροπή. 

Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό εσόδων και εξόδων και τις 
επ' αυτού εκθέσεις. 

Παρακολουθεί γενικώς την πορεία της εκτελέσεως του 
προϋπολογισμού εσόδων και εξόδων και εισηγείται την 
αναμόρφωση αυτού διά της εγγραφής νέων εσόδων και 
χορηγήσεως συμπληρωματικών και εκτάκτων πιστώ¬ 
σεων. 

9. ΓΡΑΦΕΙΟ ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ 

Εκτελεί πάσα εργασία η οποία αφορά σε θέματα προϋ¬ 


πολογισμού και της επί της εκβάσεως αυτού προβλέψεις 
σύμφωνα προς εκ της πορείας της εκτελέσεως αυτού 
αποτέλεσμα. 

Εισηγείται επί των σχεδίων πάσης φύσεως αποφάσεων 
και συμβάσεων από τις οποίες πρόκειται να επηρεασθεί ο 
προϋπολογισμός. 

Επιμελείται της εγκρίσεως, εκκαθαρίσεως και εντολής 
πληρωμής πάσης δαπάνης προς διαπίστωση του νομίμου 
και κανονικού ή μη τοιαύτης. 

Ενεργεί αναγνώριση των πιστώσεων του Δήμου διά της 
προσυπογραφής των επί των οικείων λογαριασμών ή κα¬ 
ταστάσεων συντασσομένων πράξεων εκκαθαρίσεως και 
βάσειτων τούτων εκδίδει στο όνομα των δικαιούχων εντός 
των πιστώσεων του προϋπολογισμού τα οικεία χρηματικά 
εντάλματα, καταχωρεί αυτά στα οικεία βιβλία και απο¬ 
στέλλει στον ταμία του Δήμου μετά την υπογραφή των 
παρά του εκκαθαριστού και Προϊσταμένου των Οικονομι¬ 
κών Υπηρεσιών και του Δημάρχου. Τηρεί τον λογαριασμό 
των παθητικών υπολοίπων. 

Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα της εκτελέσεως του προϋ¬ 
πολογισμού εσόδων και εξόδων και ληψοδοσίας εν γένει 
του Δημοτικού Ταμείου. 

Τηρεί ειδικό αρχείο προϋπολογισμών του Δήμου μετά 
πάντων των συναφών αποφάσεων, εγκρίσεων κ.λ.π. 

Συγκεντρώνει στατιστικές πληροφορίες χρήσιμες για 
τις προβλέψεις του προϋπολογισμού και αναφερόμενες 
γενικά σε οικονομικά του Δήμου ζητήματα. 

Κάθε εργασία αναλήψεως δαπάνης σε βάρος των δια 
του προϋπολογισμού χορηγουμένων πιστώσεων και κατά 
το ειδικότερο εις τα άρθρα 11, 12, 13,14, 15, 16, 17, 18 
και 19 του 12/31.5.1959 Β.Δ/τος «περί διοικήσεως και 
λογιστικού των Δήμων και Κοινοτήτων διαλαμβανομέ- 
νων». 

Η επιμέλεια του εφοδιασμού των υπηρεσιών δια των για 
την λειτουργία και συγκρότηση των γραφείων αυτών ανα- 
γκαιούντων ειδών του Γραφείου βιβλίων, εντύπων, γραφι¬ 
κής ύλης, εν γένει επίπλων, σκευών, γραφομηχανών, 
αριθμομηχανών και ανταλλακτικών αυτών και λοιπών ει¬ 
δών και υλικών συγκροτήσεως και συντηρήσεως και καθα¬ 
ριότητας Γ ραφείων. 

Η κατά τις κείμενες εκάστοτε διατάξεις, διενέργεια της 
προμήθειας πραγμάτων και ειδών υλικού γενικής φύσεως 
υπό την άμεση επίβλεψη του προϋπολογισμού του Δήμου. 

Η τήρηση βιβλίων και στατιστικών πινάκων περί των 
προμηθευομένων καθ’ έκαστο οικονομικό έτος και δι' 
εκάστη υπηρεσία πραγμάτων και ειδών υλικού εν γένει 
κατ’ είδος, κατηγορία και τρόπο προμήθειας αυτών (δημο¬ 
πρασία, πρόχειρος διαγωνισμός κ.λ.π.). 

Η παρακολούθηση των τιμών των διαφόρων ειδών και 
υλικών των προμηθευομένων από το Δήμο και η ενημέ¬ 
ρωση προς αυτάς της επιτροπής προμηθειών. 

10. ΓΡΑΦΕΙΟ ΤΑΜΙΑΚΗΣ ΥΠΗΡΕΣΙΑΣ 

Δημοτικός Ταμίας: 

1. Ελέγχει τους χρηματικούς τίτλους ή χρηματικούς κα¬ 
ταλόγους και εκδίδει εμπρόθεσμα τα αποδεικτικά παρα¬ 
λαβής εισπρακτέων κατά οριζόμενα στο άρθρο 52 του από 
15.6.1959 Β.Δ/τος «περί οικονομικής διοικήσεως και λο¬ 
γιστικού των Δήμων και Κοινοτήτων». 

Εκδίδει και κοινοποιεί στους υποχρέους ατομικές ειδο¬ 
ποιήσεις και λαμβάνει τα νόμιμα μέτρα για την έγκαιρη εί¬ 
σπραξη των ποσών τελών και δικαιωμάτων ή άλλων εσό- 

δων του Δήμου. Οι παραπάνω ενέργειες γίνονται από το 
Γραφείο εσόδων του Ταμείου καθώς επίσης και όσες ανα- 
φέρονται στο άρθρο 55 του από 15.6.1959 Β.Δ/τος. 

2. Ενεργεί τις πόσης φύσεως πληρωμές, αφού ελέγξει ο 
ίδιος ή το Γραφείο Εξόδων του Ταμείου το νόμιμο και 
έγκυρο της εκτελουμένης δαπάνης, σύμφωνα με τις δια¬ 
τάξεις του άρθρου 60 του ως άνω Β. Δ/τος. 

Τηρεί βιβλία: 

Καθημερινό, καθολικά εσόδων, εξόδων, εισπρακτέων 
εσόδων, τριπλοτύπων αποδεικτικών εισπράξεων και το βι¬ 
βλίο τακτοποιητέων εισπράξεων. 

Επίσης τηρεί βιβλία καταχωρίσεως γενικών ή ειδικών 
προσκλήσεων, εκδιδομένων ενταλμάτων προσωπικής 
κρατήσεως οφειλετών, μισθολογικό μητρώο υπαλλήλων 
και συνταξιούχων καθώς και όσων άλλων αναφέρονται στο 
άρθρο 70 του ως άνω Β. Δ/τος. 

Υποβάλλει στο Δήμαρχο κάθε μήνα λογαριασμούς δια- 
χειρίσεως και συγκεντρωτικό στο τέλος του οικονομικού 
έτους και αφού υποβάλλει τους λογαριασμούς του τελευ¬ 
ταίου μηνός. 

Προβαίνει στον προσδιορισμό του χρηματικού υπολοί¬ 
που του έτους που έληξε και κατόπιν συντάσσει τον απο¬ 
λογιστικό πίνακα κατά τα οριζόμενα στο άρθρο 44 του ως 
άνω Β.Δ/τος. 

Καταρτίζει τις τριμηνιαίες καταστάσεις για το Υπουρ¬ 
γείο Εσωτερικών καθώς και τα στατιστικά στοιχεία των ει¬ 
σπράξεων και πληροφοριών. 

Εισηγείται στο Δήμαρχο τη διαγραφή εσόδων που έχουν 
υποκύψει στην παραγραφή. 

Προσδιορίζει καθημερινώς το χρηματικό υπόλοιπο του 
Ταμείου με ειδική κατάσταση που απεικονίζει τις εισπρά¬ 
ξεις και πληρωμές της ημέρας που την υποβάλλει ο Προϊ¬ 
στάμενος στο Δήμαρχο. 

Μεριμνά για την έγκυρη απόδοση των υπέρ τρίτων κρα¬ 
τήσεων που ενεργούνται από τις αποδοχές του προσωπι¬ 
κού καθώς και για την αγορά ενσήμων του ΙΚΑ. 

11. ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ ΕΠΙΧΕΙΡΗ¬ 
ΣΕΩΝ 

Ενεργεί την αλληλογραφία των Νομικών Προσώπων, 
παρακολουθεί τη λειτουργία αυτής και φροντίζει για την 
έγκαιρη ψήφιση των αποφάσεων από τα Διοικητικά Συμ¬ 
βούλια των Νομικών Προσώπων και από το Δημοτικό Συμ¬ 
βούλιο. 

Εισηγείται την ίδρυση δημοτικών επιχειρήσεων και φρο¬ 
ντίζει για τη σύνταξη μελετών σκοπιμότητας. 

12. ΓΡΑΦΕΙΟ ΤΕΧΝΙΚΗΣ ΥΠΗΡΕΣΙΑΣ 

Μεριμνά για τη σύνταξη του σχεδίου του ετήσιου προ¬ 
γράμματος έργων και προμηθειών του Δήμου το οποίο 
υποβάλλεται στο Δήμαρχο προς επεξεργασία, για την εν 
συνεχεία υποβολή του στο Δημοτικό Συμβούλιο και την τε¬ 
λική του κατάρτιση σύμφωνα με τον Δημοτικό και Κοινο¬ 
τικό Κώδικα. 

Καταρτίζει τις μελέτες των έργων και προμηθειών του 
Δημοτικού προγράμματος σύμφωνα με τις διατάξεις του 
Π.Δ/τος 28/1980 καθώς και τις διακηρύξεις για την ανά¬ 
θεση μελετών κατά τις σχετικές διατάξεις που ισχύουν 
κάθε φορά. 

Παρακολουθεί την εκτέλεση των έργων του Δήμου και 
επιβλέπει την εφαρμογή των μελετών για τα έργα που 
εκτελούνται. 

Μεριμνά για τη σύνταξη, τροποποίηση ή αναθεώρηση 


του σχεδίου πόλεως και για τον πολεοδομικό σχεδίασμά 
και συντάσσει τις σχετικές μελέτες. 

Συντάσσει τα οικεία τοπογραφικά διαγράμματα και απο¬ 
τυπώσεις και μεριμνά για τη σύνταξη των σχετικών πρά¬ 
ξεων αναλογισμού και αποζημιώσεως που πρέπει να εκδο- 
θούν σε εφαρμογή του σχεδίου πόλεως. 

Συντάσσει και τηρεί το κτηματολόγιο του Δήμου και με¬ 
ριμνά για την προστασία της ακίνητης περιουσίας του, 
κατά τις διατάξεις της σχετικής Νομοθεσίας. 

Τέλος ο υπάλληλος του Γραφείου αυτού αποτελεί τον 
Τεχνικό Σύμβουλο του Δημάρχου και του Δημοτικού Συμ¬ 
βουλίου, στις συνεδριάσεις στις οποίες παρίσταται όταν 
υπάρχουν θέματα της αρμοδιότητας της Τεχνικής Υπηρε¬ 
σίας. 

13. ΓΡΑΦΕΙΟ ΚΑΘΑΡΙΟΤΗΤΑΣ - ΚΑΤΑΒΡΕΓΜΑΤΟΣ - 
ΗΛΕΚΤΡΟΦΩΤΙΣΜΟΥ 

Η υπηρεσία καθαριότητας διεξάγεται με την υπεύθυνη 
καθοδήγηση του επόπτου αυτής. 

Ο επόπτης υπηρεσίας καθαριότητας: 

α) Οργανώνει τη διεξαγωγή της καθαριότητας κατά το¬ 
μείς της πόλης. 

β) Εισηγείται την επάνδρωση της υπηρεσίας με το απα¬ 
ραίτητο και κατάλληλο προσωπικό. 

γ) Μεριμνά για τον εφοδιασμό της υπηρεσίας με τα απα¬ 
ραίτητα εργαλεία και σκεύη και εισηγείται σχετικά με τη 
βελτίωση ή αύξηση του μηχανικού εξοπλισμού της. 

δ) Κατανέμει το προσωπικό της υπηρεσίας σε συγκρο¬ 
τήματα εξυπηρετήσεως των βασικών λειτουργιών της, κα¬ 
θώς και σε ομάδες εξυπηρετήσεως ειδικοτέρων ανα¬ 
γκών. 

ε) Παρακολουθεί και ελέγχει τον τρόπο με το οποίο διε¬ 
ξάγεται η καθαριότητα από το προσωπικό της υπηρεσίας 
και εισηγείται την επιβολή προστίμων βάσει των σχετικών 
αποφάσεων του Δημοτικού Συμβουλίου. 

Η υπηρεσία καθαριότητας επιτελεί τις ακόλουθες βασι¬ 
κές λειτουργίες: 

1) Αποκομίζει και απορρίπτει στο χώρο διαθέσεως 
απορριμμάτων, τα συνήθη απορρίμματα των οικιών, των 
καταστημάτων, των κάθε είδους επιχειρήσεων κ.λ.π. που 
ανατίθενται στους προ αυτών χώρους, καθώς και τα απορ¬ 
ρίμματα των κονοχρήστων χώρων που συλλέγονται από τα 
συνεργεία της υπηρεσίας. 

2) Συλλέγει τα απορρίμματα των κοινοχρήστων χώρων 
(οδών, πλατειών κ.λ.π.), ενεργεί τον καθαρισμό των οδών 
και κρασπέδων από τις φερτές ύλες, προβαίνει στο κατά¬ 
βρεγμα και πλύσιμο των οδών, ενεργεί τον καθαρισμάτων 
χειμάρων και ενεργοποιεί το υπάρχον δυ αμικό της για την 
αντιμετώπιση εκτάκτων περιστατικών (πλημμυρών, πυρ- 
καϊών κ.λ.π.). 

Ασχολείται με τη μελέτη και εκτέλεση έργων κατα¬ 
σκευής και συντη ρήσεως ηλεκτρομηχανολογικών εγκατα¬ 
στάσεων του Δήμου, εγκαταστάσεων φωτισμού οδών, 
πλατειών και κοινοχρήστων χώρων σε συνεργασία με τη 
ΔΕΗ. 

Ασχολείται με την εγκατάσταση νέων φωτιστικών σω¬ 
μάτων εξωραϊσμού εξωτερικού φωτισμού με τη συνεργα¬ 
σία της ΔΕΗ καθώς και με την αντικατάσταση των φθαρ¬ 
μένων λαμπτήρων. Επίσης εκτελεί κάθε εργασία ηλε- 
κτρολογική ύστερα από εντολή του Προϊσταμένου του Δή¬ 
μου. 

Εισηγείται μέσω του επόπτου καθαριότητας την εγ¬ 
γραφή στον προϋπολογισμό και το τεχνικό πρόγραμμα 

κάθε αναγκαίας πιστώσεως για την εκτέλεση ηλεκτρολο¬ 
γιών έργων και ηλεκτροφωτισμού. 

14. ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Διευθύνει την λειτουργία των γραφείων που υπάγονται 
σ’ αυτά. 

Εποπτεύει την εφαρμογή της Γενικής Μελέτης Κυκλο¬ 
φορίας και Μεταφορών. 

Εισηγείται κυκλοφοριακές ρυθμίσεις προς τα αρμόδια 
όργανα επιμελούμενος της σχετικής διαδικασίας. 

Εποπτεύει τη σύνταξη Κυκλοφοριακών Μελετών ή συ¬ 
ντάσσει κυκλοφοριακές μελέτες βάσει των πληροφοριών 
και στατιστικών δεδομένων για τα κυκλοφοριακά μεγέθη 
σε επίπεδο και στα πλαίσια κυκλοφοριακού - πολεοδομι- 
κού σχεδιασμού. 

Επιμελείται της διαμόρφωσης προτάσεων για την εφαρ¬ 
μογή καταλλήλων μέτρων επίλυσης των διαφόρων κυκλο- 
φοριακών προβλημάτων. 

Εισηγείται προς τα αρμόδια όργανα (Επιτροπή Κυκλο- 
φοριακών και Συγκοινωνιακών θεμάτων του Δήμου, Συ¬ 
ντονιστική Επιτροπή Κυκλοφορίας κ.λ.π.) τη λήψη αποφά¬ 
σεων σχετικών με κυκλοφοριακά μέτρα και ρυθμίσεις. 

Τηρεί αρχείο αποφάσεων των αρμοδίων οργάνων και 
Υπηρεσιών (Αστυνομική Διεύθυνση, Επιτροπή Κυκλοφο¬ 
ρικών και Συγκοινωνιακών θεμάτων του Δήμου, Συντονι¬ 
στική Επιτροπή Κυκλοφορίας Ν. Μαγνησίας) σχετικών με 
κυκλοφοριακές ρυθμίσεις. 

Ελέγχει τη σωστή εφαρμογή των αποφάσεων περί ρυθ- 
μίσεως κυκλοφορίας εντός της πόλης και επιβάλλει τα 
σχετικά πρόστιμα στους παραβάτες. 

Είναι αρμόδιο για τη σύνταξη οικονομοτεχνικών μελε¬ 
τών και την εκτέλεση έργων τοποθέτησης πινακίδων ονο¬ 
ματοθεσίας οδών και αρίθμησης οικιών. 

15. ΓΡΑΦΕΙΟ ΚΗΠΩΝ - ΠΑΡΚΩΝ - ΔΕΝΔΡΟΣΤΟΙ- 
ΧΙΩΝ 

Η υπηρεσία κήπων - πάρκων - δενδροστοιχιών λειτουρ¬ 
γεί με την άμεση και υπεύθυνη καθοδήγηση του Προστα- 
μένου του Δήμου. Η φύλαξη των δημοτικών δαυλιών και η 
καταμήνυση των τυχόν παρανόμως υλοτομούντων ή βο- 
σκούν τα ποίμνιά τους στα δασύλια και παντός καταστρέ- 
φοντος τα φυτευόμενα δένδρα τόσο στα δασύλια όσο και 
στα πάρκα και πλατείες της πόλεως. 

Μεριμνά για την ανάπτυξη και διάδοση του πρασίνου 
στην πόλη. 

Καταρτίζει πρόγραμμα φυτεύσεως των Δημοτικών Κή¬ 
πων, δεδροστοιχιών και πάρκων. 

Επιμελείται για τη δημιουργία δημοτικών φυτωρίων, για 
τη συντήρηση και εξωραϊσμό των δασυλίων και σε συνερ¬ 
γασία με άλλες αρμόδιες υπηρεσίες για την επέκταση και 
συντήρηση του πρασίνου γύρω από την πόλη και εντός αυ¬ 
τής. 

Ασχολείται με τη δημιουργία και συντήρηση δενδρο- 
στοιχιών στα δημοτικά πεζοδρόμια και στις όχθες των χει- 
μάρων της πόλης καθώς και με τη δημιουργία και συντή¬ 
ρηση πρασίνου στους διαμορφούμενους και στους ήδη 
υπάρχοντες δημοτικούς κοινοχρήστους χώρους, οι οποίοι 
φέρουν οποιοσδήποτε μορφής πράσινο. 

Μεριμνά για την κατασκευή και συντήρηση συστημάτων 
άρδευσης των δημοτικών κήπων και δενδροστοιχιών. 

Γενικά διεξάγει το έργο της σύμφωνα με τις αρχές της 
γεωπονικής επιστήμης και τις σύγχρονες μεθόδους της 
κηπευτικής. 


16. ΥΠΗΡΕΣΙΑ ΔΗΜΟΤΙΚΟΥ ΣΦΑΓΕΙΟΥ 

Η υπηρεσία σφαγείου λειτουργεί με την άμεση και 
υπεύθυνη καθοδήγηση του Προϊσταμένου του Δήμου. 

Παρακολουθεί την καλή λειτουργία των μηχανημά¬ 
των. 

Συντηρεί και μικροεπισκευάζει τις διάφορες εγκατα¬ 
στάσεις του Σφαγείου. 

Φροντίζει για την κανονική και εύρυθμο λειτουργία βά¬ 
σει του ισχύοντος κανονισμού . 

Συντάσσει στατιστικά στοιχεία και την ημερήσια κίνηση 
του Σφαγείου. 

Εισηγείται μέσω του Προϊσταμένου την εγγραφή στον 
προϋπολογισμό και στο τεχνικό πρόγραμμα κάθε ανα¬ 
γκαία πίστωση για την εκτέλεση αναγκαίων έργων. 

17. ΓΡΑΦΕΙΟ ΥΔΡΕΥΣΗΣ 

Η υπηρεσία αυτή λειτουργεί με την άμεση και υπεύθυνη 
καθοδήγηση του Προϊσταμένου του Δήμου. Η λειτουργία 
κατά τις καθιερωμένες ώρες των ηλεκτροκινητήρων των 
υδραγωγείων προς άντληση νερού και η κατά το πρό¬ 
γραμμα του Δημάρχου διοχέτευση νερού για την υδροδό- 
τηση των κατοικιών και καταστημάτων. 

Η συντήρηση και μικροεπισκευές των υδραυλικών εγκα¬ 
ταστάσεων και η υποβολή εκθέσεως στο Δήμαρχο επί της 
λειτουργίας αυτών και η ριζική αποκατάσταση των προξε- 
νηθεισών από τη χρήση ή άλλη αιτία βλαβών. 

Η παρακολούθηση της κονονικής και εύρυθμης λει¬ 
τουργίας ολοκλήρου του δικτύου ύδρεύσεως, των υδρα¬ 
γωγείων, των αντλιοστασίων και των υδρομέτρων βάσει 
του ισχύοντος κανονισμού ύδρευσης και άλλων επί του θέ¬ 
ματος διαταγών του Δημάρχου. 

Επιμελείται της καλής λειτουργίας και συντηρήσεως 
των αντλιοστασίων και των υδραγωγείων. Υποβάλλει έκ¬ 
θεση στο Δήμαρχο κάθε μήνα περί της εν γένει καταστά- 
σεως όλων των μηχανημάτων και εργαλείων ύδρευσης, 
των υδατοδεξαμενών και μεριμνά για τη συνεχή και κανο¬ 
νική καθ' όλο το 24ωρο παροχή νερού σε όλους τους 
υδροδοτούμενους κατοίκους. 

Συντάσσει τα στατιστικά στοιχεία ύδρεύσεως και τις κα¬ 
ταστάσεις κινήσεως της υπηρεσίας ύδρεύσεως. 

Επιμελείται της τοποθετήσεως, επισκευής και συντη¬ 
ρήσεως των υδρομέτρων καθώς και των φρεατίων και με¬ 
ριμνά επί παντός θέματος της αρμοδιότητάς του. 

Τηρεί τα δια την υπηρεσία ύδρεύσεως αναγκαιούντα βι¬ 
βλία και διαγράμματα και κυρίως μητρώο υδρομετρητών 
που να παρουσιάζει την όλη κίνηση αυτών μετά τυχόν με¬ 
ταβολών. Στην αρμοδιότητα αυτής ανήκει και η κανονική 
λειτουργία των αντλιοστασίων και η ύδρευση των οικισμών 
του Δήμου. 

18. ΓΡΑΦΕΙΟ ΟΔΟΠΟίίΑΣ 

Η υπηρεσία οδοποιίας λειτουργεί με την άμεση και 
υπεύθυνη καθοδήγηση του Προϊσταμένου του Δήμου. 

Μεριμνά για την έγκαιρη και σωστή αποκατάσταση της 
βατότητας τόσο των οδών εντός της πόλης και των οικι¬ 
σμών όσο και των αγροτικών οδών. 

Φροντίζει για τη μεταφορά, διάστρωση και συμπίεση 
των υλικών οδοποιίας με τα τυχόν υπάρχοντα μηχανήματα 
του Δήμου ή μισθωμένα υπ’ αυτού. 

19. ΓΡΑΦΕΙΟ ΔΗΜΟΤΙΚΟΥ ΝΕΚΡΟΤΑΦΕΙΟΥ 

Η υπηρεσία αυτή λειτουργεί με την άμεση και υπεύθυνη 
καθοδήγηση του Προϊσταμένου του Δήμου. 

Μεριμνά για τη συνεπή εφαρμογή του κανονισμού λει¬ 
τουργίας, διοικήσεως και διαχειρίσεως των Κοιμητηρίων 
στους χώρους αυτών. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου, τη βεβαίωση και είσπραξη των 
δικαιωμάτων του Δημοτικού Νεκροταφείου. 

Άρθρο 7 

Η εκλογή των Προϊσταμένων θα γίνει σύμφωνα με τις 
διατάξεις του Ν. 1586/86 και από τους Κλάδους ΠΕΙ, 
ΤΕ1 και ΔΕΙ Διοικητικού με Α' βαθμό και αν δεν υπάρχουν 
υπάλληλοι με την προϋπόθεση αυτή, επιλέγονται προσω¬ 


ρινά υπάλληλοι Β' βαθμού με τις διατάξεις του άρθρου 9 Ν. 
1586/86. 

Ακροτελεύτιο άρθρο 

Από τις διατάξεις της απόφασης αυτής και τη σύσταση 
των νέων θέσεων στον παρόντα Οργανισμό, προκαλείται 
επιπλέον δαπάνη σε βάρος του προϋπολογισμού του Δή¬ 
μου Ν. Αγχιάλου ύψους 58.500.000 δραχμών ετησίως. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βόλος, 3 Ιουλίου 1996 
Ο Αναπλ. Περιφ. Διευθυντή 
ΑΘΑΝ.ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




